钦定古今图书集成/明伦汇编/官常典/第201卷 > 格辅元
## 钦定古今图书集成/明伦汇编/官常典/第201卷 > 格辅元

按《旧唐书岑文本传》：“‘格：辅元，汴州浚仪人。伯父德仁，
隋剡县丞，与同郡齐王文学王孝逸、文林郎繁师元、
罗川郡户曹靖君亮、司隶从事郑祖咸、宣城县长郑
师善、王世充、中书舍人李行简、处士卢协等八人，以
辞学擅名当时，号为陈留八俊’。辅元弱冠举明经，历
迁御史大夫、地官尚书、同凤阁鸾台平章事。”初，张嘉
福等请立武承嗣也，则天以问辅元，固称不可，遂为
承嗣所谮而死，海内冤之。辅元兄希元，高宗时洛川
司法参军，章怀太子召令与洗马刘讷言等注解范
晔《后汉书》，行于代，先辅元卒。